Þáttur helgaður föllnum hermönnum vekur deilur
Fréttaþáttur á bandarísku sjónvarpsstöðinni ABC hefur vakið deilur en þátturinn Nightline sem sendur var út í gærkvöldi var eingöngu helgaður því að greina frá nöfnum þeirra rúmlega 700 bandarísku hermanna sem fallið hafa í Írak. Í frétt BBC kemur ennfremur fram að auk þess að greina fram nafni fallins hermanns hafi verið sýnd mynd af honum.
Framleiðandi þáttarins Nightline segir að markmiðið hafi verið að minna áhorfendur á að hinir látnu séu ekki bara einhverjar mannfallstölur heldur að þeir eigi sér nafn og andlit. Hópur íhaldsmanna hefur gagnrýnd þáttinn og segir hann andsnúinn stríðinu. Þá hefur fjöldi sjónvarpsstöðva, sem eru í eigu fjölmiðlafyrirtækja sem hafa tengsl við Hvíta húsið, ákveðið að sýna þáttinn ekki.
Stjórnandi þáttarins, Ted Koppel fyrrverandi blaðamaður, segir: "Markmið okkar var að lyfta hinum látnu yfir stjórnmálin og daglega blaðamennsku. Með því að lesa upp nöfn þeirra 721 hermanna sem fallnir eru, er hvorki verið að reyna að vekja andstöðu né stuðning við stríðið."
Þátturinn var sýndur í gærkvöldi en í dag er liðið ár frá því George W. Bush Bandaríkjaforseti lýsti Íraksstríðnu lokið.
Fréttaþáttur á bandarísku sjónvarpsstöðinni ABC hefur vakið deilur.
Þátturinn Nightline sem sendur var út í gærkvöldi var eingöngu helgaður því að greina frá nöfnum þeirra rúmlega 700 bandarísku hermanna sem fallið hafa í Írak.
Auk þess að greina fram nafni fallins hermanns hafi verið sýnd mynd af honum.
Hópur íhaldsmanna hefur gagnrýnd þáttinn og segir hann andsnúinn stríðinu.
Í dag er liðið ár frá því George W. Bush Bandaríkjaforseti lýsti Íraksstríðnu lokið.